Zs (digraf)

Zs je digraf vyskytujúci sa v maďarskom jazyku. V skrátenej verzii maďarskej abecedy je štyridsiatym písmenom, naopak v rozšírenej verzii štyridsiatym štvrtým. Vyslovuje sa ako slovenské ž, napr.: zsák [taška].
Dlhá verzia písmena sa prejavuje zdvojením prvej spoluhlásky, napr. rúzzsal [(s) rúžom], no takáto podoba písmena sa objavuje len v skloňovaných slovách (ragozott szavak). Pri delení takéhoto slova sa celé písmeno zdvojuje, napr.: rúzs-zsal [(s) rúžom]. Výslovnosť písmena/písmen v takomto slove je rovnaká, žž.

Referencie 

Maďarská abeceda
Digrafy latinskej abecedy